Jeg takker for svaret. Det er godt at vi skal ha et kontinuerlig fokus på klima i forhold til de utfordringene som klimaet gir oss. Men det er nå slik at endringer i klimaet vil kunne påvirke utbredelsesmønster for og vandring av f.eks. fisk, som miljøvernministeren selv var inne på. Vil ikke en klimaanalyse da si noe om framtidas endringer i det naturmiljø som forvaltningsplanen er ment å ta hensyn til? For hvis fiskeyngelen endrer sine oppholdsområder, vil jo det kunne bety at Regjeringen kanskje sier nei til å bore i fiskens gyteområde, mens den sier ja til å bore i fiskens yngleområde. Ser statsråden denne problemstillingen?